बिजली निगम की लापरवाही पर भड़के जनप्रतिनिधि
प्रधानरामकली देवी मीना की अध्यक्षता में सोमवार को पंचायत समिति के सभागार में आयोजित साधारण सभा की बैठक में बिजली पानी संकट सहित घटिया पोषाहार स्कूलों में अध्यापकों की कमी को लेकर हंगामा छाया रहा। वहीं उप जिला प्रमुख सीताराम मीना प्रधान रामकली देवी ने अधिकारियों को समस्याओं को संवेदनशीलता से निस्तारण के निर्देश दिए।
बिजली निगम की ओर से जनता जल योजना में मनमाने बिल भेजने तथा बंद पड़े बोरवेलों पर भी हजारों का बिल भेजे जाने के मामले में बोलते हुए पंचायत समिति सदस्य मालू सिंह ने कहा कि निगम पैसा लेने में हीरो है, मगर काम का सही निष्पादन में जीरो है। लाइनों के खींचा नहीं जा रहा है तार लाइने ढीली पड़ी है बिजली किसानों को निर्धारित समय सीमा तक नहीं मिलती है।
सरकारके आदेश दरकिनार
हरकेशमटलाणा ने कहा कि स्कूल पर तार लाइन निकल रही है सरकार के आदेशों के बावजूद भी राजकीय स्कूल मटलाणा से तार नहीं हटाए जा सके है। कन्हैयालाल मीना ने कहा कि समेल में जनता जल योजना का बोरवेल पिछले कई महिनों से खराब पड़ा है, मगर विभाग बगैर उपभोग के ही मनमाने तरीके से बिल भेज रहा है सरपंच ने मौके पर मौजूद जलदाय विभाग के जेईएन से पुष्टि कराई तब जा कर निगम अधिकारियों ने बिल कम करने की बात कही गई।
बिजलीकनेक्शन की गुहार
दौलतपुरासरपंच रामलाल मीना ने कहा कि जयसिंह पुरा गांव में खंभे तार लाइन खिंच दी गई मगर आज तक भी कनेक्शन जारी नहीं हो सके। निगम द्वारा बिजली के बिल भेजे जा रहे है कई बार मामले की जानकारी दी गई, मगर सुनवाई नहीं होने से गांव में पानी का संकट बना हुआ है। इसी तरह प्रधान रामकली मीना ने जलदाय विभाग के जेईएन अरुण कुमार की मोबाइल नहीं उठाने समस्याओं की सुनवाई नहीं करने पर जम कर क्लास ली। तथा समस्याओं को संवेदनशीलता से निस्तारण करने के निर्देश दिए।
इधर दूसरी तरफ राहुवास सरपंच दिनेश महावर ने खराब पड़े हैंडपंपों की जानकारी देते हुए कहा कि अधिकारी सुनवाई नहीं करते है लोग पानी की समस्या से परेशान है। शिक्षा व्यवस्था पर बाेलते हुए शिक्षा समिति के अध्यक्ष चिरंजीलाल त्रिवेदी ने कहा कि 40 से अधिक ऐसी स्कूल है, जिनमें छात्र कम और मास्टर ज्यादा है समानुपातिक रूप से शिक्षकों को लगाया जाए।
बिदरखामें सीनियर स्कूल खुले
सरपंचअंजना शर्मा ने कहा कि बिदरखा में सीनियर तक की स्कूल खोली जाए ताकि बालिका शिक्षा को बढ़ावा मिल सके। डूंगरपुर सरपंच कृष्णावतार मीना ने कहा कि सचिव के पास दो दो जगह का चार्ज होने के कारण काम में रुकावट रही है विकास कार्य प्रभावित हो रहा है। मालू सिंह ने कहा कि पोषाहार घटिया किस्म का वितरण हो रहा है। वहीं कृषि सुपरवाइजर नदारद रहता है गरीबों को आया बीज भी बेच देने का आरोप लगाया। इस अवसर पर सभी विभागों के अधिकारियों ने योजनाओं के बारे में जानकारी दी। बैठक में सरपंच बीना कंवर, हेमराज माली,किशनलाल मीना, पुष्पा देवी मीना, मुकेश मीना, रामधन मीना, जगदीश मीना संवासा, सुशीला देवी मीना, रामबिलास मीना मंडावरी, सहित अनेक लोगों ने समस्याओं पर प्रकाश डाला। इस अवसर पर बीडीओ आशुतोष शर्मा, एक्सईएन जीपी मीना, एईएन रामनिवास मीना, रतीराम मीना, सहित जलदाय विभाग अन्य महकमों के अधिकारी भी मौजूद थे।
लालसोट. पंचायतसमिति साधारण सभा में बिजली अनियमितताओं को लेकर आक्रोश व्यक्त करते जनप्रतिनिधि।
hin_Deva hin_Deva hin_Deva mai_Deva hin_Deva awa_Deva hin_Deva hin_Deva mai_Deva hin_Deva hin_Deva